NARIADENIE KOMISIE (ES) č. 205/2007
z 27. februára 2007,
ktorým sa mení a dopĺňa nariadenie (ES) č. 990/2006, pokiaľ ide o množstvá, na ktoré sa vzťahujú stále verejné súťaže na vývoz raže v držbe nemeckej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Nariadením Komisie (ES) č. 990/2006 (2) boli vyhlásené stále verejné súťaže na vývoz obilnín v držbe intervenčných agentúr členských štátov.
(2)
Ďalší predaj raže na vnútornom trhu sa v poslednom čase výrazne zvýšil predovšetkým z toho dôvodu, že nariadením Komisie (ES) č. 1483/2006 zo 6. októbra 2006, ktorým sa otvárajú stále verejné súťaže na ďalší predaj obilnín v držbe intervenčných agentúr členských štátov na trhu Spoločenstva (3), sa v súčasnosti vytvorili priaznivejšie podmienky pre ďalší predaj na vnútornom trhu ako pre vývoz.
(3)
Vzhľadom na túto situáciu a s cieľom umožniť ďalší predaj na vnútornom trhu tých množstiev raže, na ktoré sa v súčasnosti vzťahuje stála verejná súťaž týkajúca sa raže v rámci nariadenia (ES) č. 990/2006, je vhodné znížiť množstvo, na ktoré sa vzťahuje uvedená verejná súťaž, o 96 150 ton v prípade Nemecka.
(4)
Nariadenie (ES) č. 990/2006 by sa preto malo zmeniť a doplniť.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Príloha I k nariadeniu (ES) č. 990/2006 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. februára 2007